ที่ประชุมวุฒิสภา เตรียมพิจารณากระทู้ถามรัฐบาลถึงการแก้ไขปัญหาอุทกภัยและภัยแล้งนอกเขตชลประทานอย่างยั่งยืน
ที่ประชุมวุฒิสภา เตรียมพิจารณากระทู้ถามรัฐบาลถึงการแก้ไขปัญหาอุทกภัยและภัยแล้งนอกเขตชลประทานอย่างยั่งยืนการประชุมวุฒิสภา ในเวลา 10.00 น. วันนี้ 13 มกราคม 2563 มีวาระพิจารณากระทู้ถามรัฐบาลตั้งกระทู้ถามเป็นหนังสือและกระทู้ถามด้วยวาจา เช่น เรื่องปัญหาคุณภาพและประสิทธิภาพของอุปกรณ์อิเล็กทรอนิกส์ติดตามตัว (Electronic Monitoring : EM) โดยนายวัลลภ ตังคณานุรักษ์ เป็นผู้ตั้งถามรัฐมนตรีว่าการกระทรวงยุติธรรม เรื่องการแก้ไขปัญหาอุทกภัยและภัยแล้งนอกเขตชลประทานอย่างยั่งยืน ซึ่งนายระวี รุ่งเรือง เป็นผู้ตั้งถามรัฐมนตรีว่าการกระทรวงทรัพยากรธรรมชาติและสิ่งแวดล้อม และกระทู้ถาม เรื่องความคืบหน้าการทบทวนมติการจัดหาผลประโยชน์ในที่ดินของรัฐแปลง "ดงน้ำจั้น" "ดงบ้านอ้น"และ"ดงเหล่าแขม" ในท้องที่ตำบลกมลาไสย จังหวัดกาฬสินธุ์ ที่นางสาวภัทรา วรามิตร เป็นผู้ตั้งถามนายกรัฐมนตรีนอกจากนี้ ยังมีวาระพิจารณาเรื่องด่วน ตั้งคณะกรรมาธิการสามัญเพื่อทำหน้าที่ตรวจสอบประวัติ ความประพฤติและพฤติกรรมทางจริยธรรมของบุคคลผู้ได้รับการเสนอชื่อให้ดำรงตำแหน่งกรรมการผู้ทรงคุณวุฒิฝ่ายวุฒิสภาในคณะกรรมการข้าราชการรัฐสภา (ตามขังคับการประชุม ข้อ 105)